གཡུང་དྲུང་བོན་གྱི་བསྟན་པར་ཤིན་ཏུ་བཀའ་དྲིན་ཆེ་ཞིང་བོན་མདོ་སྔགས་རྫོགས་གསུམ་དང་།བཅུ་ཕྲག་རིག་གནས་ཀུན་ལ་ནང་བྱན་ཆུད་པའི་མཁས་གྲུབ་གཉིས་ལྡན་གྱི་སྐྱེས་བུ་བོན་བརྒྱ་དགེ་ལེགས་ལྷུན་འགྲུབ་རྒྱ་མཚོ་རིན་པོ་ཆེ་མཆོག་སྐུ་ཞི་བར་གཤེགས་པར་གདུང་སེམས་མཉམ་བསྐྱེད་ཞུས།དེ་ཡང་༧སྐྱབས་རྗེ་ཡོངས་འཛིན་སྨྲ་བའི་དབང་པོ་མཆོག་དང་༧སྐྱབས་རྗེ་མཁན་ཆེན་ལུང་རྟོགས་བསྟན་པ་གཡུང་དྲུང་རིན་པོ་ཆེ་རྣམ་གཉིས་ཀྱི་ལམ་སྟོན་དང་དབུ་ཁྲིད་འོག་མཁན་པོ་དགེ་བཤེས་དགེ་ལེགས་སྦྱིན་པ་དང་།དགེ་བའི་བཤེས་གཉེན་རྣམ་པ།མཁན་ཟུར་ཉི་མ་དབང་རྒྱལ་བཅས་ཀྱི་གཙོས་ནུབ་ཕྱོགས་གཡུང་དྲུང་བོན་གྱི་བསྟི་གནས་་༧དཔལ་གཤེན་བསྟན་དར་རྒྱས་གླིང་དུ་ཕེབས་པའི་དགེ་སློབ་བརྒྱ་དང་བཞི་བཅུ་ལྷག་གིས་དུས་གཅིག་དུ་སྐུ་པར་མཐོང་གྲོལ་རིན་པོ་ཆེའི་མདུན་དུ་མཆོད་པ་རྣམ་ལྔའི་འབུལ་ཚན་དང་བཅས་ཏེ།བླ་མ་མཆོད་ཐབས་ཀྱི་གསོལ་འདེབས་དབྱངས་སུ་བསྐྱོན་ནས་གདུང་འདེབས་མཆོད་འབུལ་དང་།ཐུགས་དམ་གཅིག་ཏུ་བསྲེ་བའི་མཉམ་བཞག་གི་ངང་བསྐྱངས་ཤིང་།སྨོན་ལམ་གྱིས་རྒྱས་གདབ་ནས་བླ་མ་གཙུག་ཏུ་བཀུར་ཞིང་བཀའ་དྲིན་རྗེས་སུ་དྲན་པ་དང་།རང་རྒྱུད་བོན་དང་འདྲེས་པར་བྱེད་པའི་ལེའུ་བསྐྱངས་པའོ།།